2. ΒΑΣΙΛΙΚΟΝ ΔΙΑΤΑΓΜΑ της 23 Ιαν. /19 Μαρτ. 1870 (ΦΕΚ Α΄ 9) Περί απαγορεύσεως της εν τοις συνεργείοις του Β. Ναυστάθμου κατεργασίας πραγμάτων ιδιωτικών. Άρθρ.1.-Απαγορεύεται η εν τοις συνεργείοις του Βασιλικού Ναυστάθμου κατεργασία πραγμάτων ιδιωτικών. Άρθρ.2.-Εάν πλοίον Ελληνικόν ή ξένον πάθη και λάβη ανάγκην της τεχνικής και της υλικής βοηθείας των συνεργείων του Βασιλικού Ναυστάθμου, κατά παραγγελίαν του επί των Ναυτικών Υπουργού επιτρέπεται πάσα τοιαύτη βοήθεια, επί πληρωμή. Άρθρ.3.-Εν ανάγκη κατεπειγούση, δύναται και οίκοθεν ο διευθυντής του Βασιλικού Ναυστάθμου να χορηγήση εις πλοίον Ελληνικόν ή ξένον, οπωσδήποτε παθόν, την των εν Πόρω συνεργείων επικουρίαν, επί πληρωμή οφείλει όμως να ζητήση χωρίς αναβολήν την του επί των Ναυτικών Ημετέρου Υπουργού έγκρισιν, αιτιολογών αποχρώντως της περιστάσεως το κατεπείγον. 